Kelicap

Kelicap () ialah sejenis burung kecil dalam keluarga Nectariniidae daripada order Passeriformes. Terdapat 132 spesies burung ini dalam 15 genus. Spesies-spesies dalam keluarga ini bertaburan di seluruh Afrika, subbenua India, Asia Tenggara dan hampir utara Australia.

Nama keluarga ini diberikan daripada nama genus Nectarinia, kerana banyak burungnya makan nektar. Tetapi, ada juga spesies-spesies burung keluarga ini yang turut memakan serangga dan labah-labah, terutamanya semasa memberi makan anak. Buah juga menjadi sebahagian diet sesetengah spesies. Pemakanan daripada bunga dan buah pokok semua spesies membantu pendebungaan di habitat masing-masing.

 Genus-genus 
 Genus Chalcoparia (kadangkala dimasukkan dalam Anthreptes)
 Genus Deleornis (kadangkala dimasukkan dalam Anthreptes)
 Genus Anthreptes (s. 12 spesies)
 Genus Hedydipna (kadangkala dimasukkan dalam Anthreptes)
 Genus Hypogramma
 Genus Anabathmis (kadangkala dimasukkan dalam Nectarinia)
 Genus Dreptes (kadangkala dimasukkan dalam Nectarinia)
 Genus Anthobaphes (kadangkala dimasukkan dalam Nectarinia)
 Genus Cyanomitra (kadangkala dimasukkan dalam Nectarinia)
 Genus Chalcomitra (kadangkala dimasukkan dalam Nectarinia)
 Genus Leptocoma (kadangkala dimasukkan dalam Nectarinia)
 Genus Nectarinia (6 spesies secara ketat)
 Genus Drepanorhynchus (kadangkala dimasukkan dalam Nectarinia)
 Genus Cinnyris (kadangkala dimasukkan dalam Nectarinia)
 Genus Aethopyga
 Genus Arachnothera (10-11 spesies)

 Ciri fizikal 
Burung-burung kelicap mempunyai paruh yang melengkuk dan lidah yang berhujung halus dan cerucup seperti berus yang memudahkan penghisapan nektar bunga.

Badan burung jantan dipenuhi bulu pelepah yang lebih memendarkan rona daripada badan burung betina.

 Tabiat 
Burung jantan menari-nari, mengibas-ngibas sayap atau terbang tinggi untuk menarik perhatian burung betina yang dimahukan sebagai pasangan.

 Rujukan 

 Sumber 


 Pautan luar 

Sunbird videos di Internet Bird Collection

Kategori:Burung Afrika‏‎
Kategori:Burung Asia Tenggara‏‎

Kategori:Pendebunga